
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Ιτέας (Ν. Φωκίδας) για 
τον καθορισμό χώρου για την ανέγερση Ιερού Ναού και καθορι¬ 
σμού μεγίστου ύφους αυτού. 1 

Καθορισμός Ζώνης Οικιστικού Ελέγχου και κατωτάτου ορίου κα¬ 
τάτμησης στην εκτός του εγκεκριμένου σχεδίου περιοχή της 

Κοινότητας Αγίων θεοδώρων (Ν. Κορινθίας). 2 

Τροποποίηση του ρυμοτομικού σχεδίου της πόλης Αγρίνιου στα 

Ο,Τ. 202 και 204 και επιβολή προκηπίου. 3 

Καθορισμός ειδικών περιορισμών δόμησης του οικοπέδου μεταξύ 
των οδών Ζωοδόχου Πηγής, Ακαδημίας και Χαριλάου Τρι- 

κούπη στο δήμο Αθηναίων. 4 

Τροποποίηση του μεγίστου ύψους των οικοδομών επί της οδού 
Λίνδου στην περιοχή «Τουρκοβούνια» του ρυμοτομικού σχεδίου 

Αθηνών. 5 

Ανάκληση αποφάσεων επίσπευσης και έγκρισης πίστωσης για την 
εφαρμογή του εγκεκριμένου σχεδίου στο Δήμο Άνω Λιοσίων. 6 


Επανέγκριση τροποποίησης του ρυμοτομικού σχεδίου Αθηνών και 


επιβολή προκηπίου. 7 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 83823/3546 (1) 


Τροποποίηση του ρυμοτομικού σχεδίου Ιτέας (Ν. Φωκίδας) για τον 
καθορισμό χώρου για την ανέγερση Ιερού Ναού και καθορισμού 
μεγίστου ύψους αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9, 
29 και 70. 


2. Τις διατάξεις του Ν. 947/1979 (ΦΕΚ 169/Α) και ειδικότερα 
το άρθρο 62 παράγραφος 1. 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
το άρθρο 9 παράγραφος 7. 

4. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

5. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παράγραφος 1. 

6. Τις διατάξεις του Ν. 1647/86 (ΦΕΚ 141 /Α) και ειδικότερα το 
άρθρο 12 (παράγρ. 5). 

7. Την υπ’ αριθ. Ε. 11254/1499/29.3.1976 απόφαση του Υφυ¬ 
πουργού Δημοσίων Έργων (ΦΕΚ 490/Β). 

8. Τις υπ’ αριθ. 123/1985 και 26/1986 γνωμοδοτήσεις του 
Κοινοτικού Συμβουλίου Ιτέας. 

9. Την υπ’ αριθ. 267/1986 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος, αποφασίζουμε: · 

1. Εγκρίνεται η τροποποίηση του ρυμοτομικού σχεδίου Ιτέας (Ν. 
Φωκίδας) με τον χαρακτηρισμό του χώρου που περικλείεται από τις 
οδούς Ανδρούτσου, Χρ. Μηλιώνη, Φωκίδη, Καραϊσκάκη ως χώρου 
για την ανέγερση Ιερού Ναού, όπως φαίνεται στο σχετικό χρωματι¬ 
σμένο πρωτότυπο διάγραμμα σε κλίμακα 1:1000 που έχει θεωρηθεί 
από τον Προϊστάμενο της Δ/νσης Πολεοδομικών Εφαρμογών με την 
υπ’ αριθ. 83823/1986 πράξη του και που συνοπτικό του αντίτυπο 
δημοσιεύεται με την παρούσα απόφαση. 

2. Το μέγιστο επιτρεπόμενο ύψος του κτιρίου του Ιερού Ναού μετά 
του τρούλλου ορίζεται σε είκοσι τρία (23) μέτρα και το μέγιστο ύψος 
του κωδωνοστασίου σε είκοσι πέντε (25) μέτρα. 

3. Η ισχύς της παρούσας απόφασης αρχίζει από την δημοσίευσή 
της στην Εφημερίδα της Κυβερνήσεως. 

Αθήνα, 8 Δεκεμβρίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 83809/3495 (2) 

Καθορισμός Ζώνης Οικιστικού Ελέγχου και κατωτάτου ορίου κατά¬ 
τμησης στην εκτός του εγκεκριμένου σχεδίου περιοχή της Κοινότη¬ 
τας Αγίων θεοδώρων (Ν. Κορινθίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το 
άρθρο 29 (παρ. 1) αυτού, όπως τροποποιήθηκε με την παρ. 14 του 
άρθρου 8 του Ν. 1512/85 (ΦΕΚ 4/Α). 

2. Τις διατάξεις του Ν. 1558/85 (ΦΕΚ 137/Α) και ειδικότερα το 

άρθρο 23 παρ. 1. , 

3. Τις διατάξεις του Ν. 1647/1986 (ΦΕΚ 141/Α) και ειδικότερα 
την παρ. 5 του άρθρου 12. 

4. Την υπ’ αριθ. 51/1986 γνωμοδότηση του Κοινοτικού Συμβου¬ 
λίου Αγίων Θεοδώρων. 

5. Την υπ’ αριθ. 12/1986 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος Νομού Κορινθίας, αποφασίζου¬ 
με: 

1. Καθορίζεται ως Ζώνη Οικιστικού Ελέγχου (ΖΟΕ) ολόκληρη η 
εκτός σχεδίου περιοχή της Κοινότητας Αγίων Θεοδώρων (Ν. Κοριν¬ 
θίας). 

2. Μέσα στη Ζώνη Οικιστικού Ελέγχου (ΖΟΕ) ορίζεται κατώτατο 
όριο κατάτμησης γης τέσσερα (4) στρέμματα. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 3 Δεκεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

-♦- 

Αριθ. 83828/3550 (3) 

Τροποποίηση του ρυμοτομικού σχεδίου της πόλης Αγρίνιου στα Ο.Τ. 

202 και 204 και επιβολή προκηπίου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9, 
και 70. 


2. Τις διατάξεις του Ν. 947/1979 (ΦΕΚ 169/Α) και ειδικότερα 
το άρθρο 62 (παρ. 1). 

3. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 (παρ. 1). 

5. Τις διατάξεις του Ν. 1647/86 (ΦΕΚ 141/Α) και ειδικότερα το 
άρθρο 12 (παρ. 5). 

6. Τις διατάξεις του Ν.Δ. 170/1973 (ΦΕΚ 229/Α) και ειδικό¬ 
τερα το άρθρο 50 παράγρ. 4 όπως αυτό αντικαταστάθηκε με το άρθρο 
30 του Ν. 707/77 (ΦΕΚ 268/Α). 

7. Τις υπ’ αριθ. 159/1983 και 244/1983 γνωμοδοτήσεις του 
δημοτικού συμβουλίου Αγρίνιου. 

8. Τις υπ’ αριθ. 220/1983 και 149/1985 γνωμοδοτήσεις του 
Κεντρικού Συμβουλίου Χωροταξίας, Οικισμού και Περιβάλλοντος. 

9. Την υπ’ αριθ. 1901/81 απόφαση του Συμβουλίου της Επικρά¬ 
τειας, αποφασίζουμε: 

1. Εγκρίνεται η τροποποίηση του ρυμοτομικού σχεδίου Αγρίνιου 
στα υπ’ αριθ. 202 και 204 Ο.Τ. με την μετατόπιση τμήματος του 
άξονα της μεταξύ αυτών οδού, όπως φαίνεται στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο 
της Δ/νσης Πολεοδομικών Εφαρμογών με την υπ’ αριθ. 
83828/1986 πράξη του και που συνοπτικό του αντίτυπο δημοσιεύε¬ 
ται με την παρούσα απόφαση. 


2. Στο πρόσωπο των οικοπέδων οικοδημημένων ή μη που βρίσκο¬ 
νται στο τροποποιούμενο τμήμα του υπ’ αριθ. 204 Ο.Τ. και έχουν 
πρόσωπο στις οδούς Μ. Χώρας και Μπιζανίου επιβάλλεται προκήπιο 
πλάτους 4 (τεσσάρων) μέτρων όπως φαίνεται στο ίδιο διάγραμμα. 

3. Η ισχύς της παρούσας απόφασης αρχίζει από την δημοσίευσή 
της στην Εφημερίδα της Κυβερνήσεως. 

Αθήνα, 9 Δεκεμβρίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 83818/3523 (4) 

Καθορισμός ειδικών περιορισμών δόμησης του οικοπέδου μεταξύ των 

οδών Ζωοδόχου Πηγής, Ακαδημίας και Χαριλάου Τρικούπη στο 
δήμο Αθηναίων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 9 και 
11 . 

2. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 9, 12 (παρ. 6) και 20. 

3. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

4. Τις διατάξεις του Ν. 1647/1986 (ΦΕΚ 141/Α) και ειδικότερα 
το άρθρο 12 (παρ. 5). 

5. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 (παρ. 1). 

6. Τις υπ’ αριθ. 549/85 και 208/86 γνωμοδοτήσεις του Κεντρι¬ 
κού Συμβουλίου Χωροταξίας, Οικισμού και Περιβάλλοντος, αποφασί¬ 
ζουμε: 

I. Καθορίζονται χρήσεις και ειδικοί περιορισμοί δόμησης του οικο¬ 
πέδου επί των οδών Ζωοδόχου Πηγής, Ακαδημίας και Χαριλάου 
Τρικούπη, του εγκεκριμένου ρυμοτομικού σχεδίου του δήμου της Αθή- 
' νας ως εξής: 

ΙΑ) Επιβάλλεται στους ορόφους η χρήση γραφείων, αιθουσών.συ¬ 
γκεντρώσεων κοινού και εκθέσεων και στο ισόγειο και στον ημιόροφο 
η δημιουργία καταστημάτων. 

ΙΒ) Επιβάλλεται κατανομή του υποχρεωτικά ακάλυπτου χώρου σε 
τρία τμήματα ως οικολούθως: 

α) Ένα στο πίσω μέρος του οικοπέδου σε συνέχεια με τους ακάλυ¬ 
πτους χώρους των ομόρων οικοπέδων του οικοδομικού τετραγώνου 
και με διατήρηση των δύο μεγάλων δένδρων. 

β) Δύο τμήματα, ανά ένα (1) παρά τις γωνίες της οδού Ακαδημίας 
με τις Ζωοδόχου Πηγής και Χαρ. Τρικούπη και με διατήρηση του 
Φοίνικα και των άλλων δένδρων στην Χαρ. Τρικούπη. 

ΙΓ) Επιβάλλεται τήρηση εσωτερικής στοάς στο ισόγειο που θα συν¬ 
δέει τα τρία τμήματα του ακάλυπτου χώρου μεταξύ τους. 

ΙΔ) Απαγορεύεται η τοποθέτηση επιγραφών ή διαφημήσεων στους 
ορόφους και στο δώμα του κτιρίου με εξαίρεση στο ισόγειο, όπου οι 
θέσεις και οι διαστάσεις των επιγραφών θα ορίζονται στην αρχιτεκτο¬ 
νική μελέτη. 


II. Η ισχύς της παρούσας απόφασης αρχίζει από την δημοσίευσή 
της στην Εφημερίδα της Κυβερνήσεως. 

Αθήνα, 4 Δεκεμβρίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

-♦- 

Αριθ. 83827/3549 (5) 

Τροποποίηση του μεγίστου ύψους των οικοδομών επί της οδού Λίνδου 
στην περιοχή «Τουρκοβούνια» του ρυμοτομικού σχεδίου Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 9. 

2. Τις διατάξεις του Ν. 1577/85 (ΦΕΚ 210/Α) και ειδικότερα το 
άρθρο 9 παράγρ. 1. 

3. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

4. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 παράγρ. 1. 

5. Τις'διατάξεις του Ν. 1647/1986 (ΦΕΚ 141/Α) κάι ειδικότερα 
το άρθρο 12 (παρ. 5). 

6. Την υπ’ αριθ. 115/1986 γνωμοδότηση του Κεντρικού Συμβου¬ 
λίου Περιβάλλοντος, Χωροταξίας και Δημοσίων Έργων, αποφασίζου¬ 
με: 

1. Τροποποιείται και ορίζεται σε 8 μ. το μέγιστο επιτρεπόμενο ύψος 
των οικοδομών στην περιοχή Τουρκοβούνια του ρυμοτομικού σχεδίου 
Αθηνών που έχουν πρόσωπο στην οδό Λίνδου, στο τμήμα αυτής με¬ 
ταξύ των οδών Χρυσουπόλεως και Αμφίκλειας, που είχε καθοριστεί 
με το άρθρο 1 παράγρ. 3 του από 11.10.1971 Β. Δ/τος (ΦΕΚ 
242/Δ), όπως φαίνεται στο σχετικό πρωτότυπο διάγραμμα σε κλί¬ 
μακα 1:2.000 που θεωρήθηκε από τον Προϊστάμενο της Δ/νσης Πο- 
λεοδομικών Εφαρμογών με την υπ’ αριθ. 83827/1986 πράξη του 
και που συνοπτικό του αντίτυπο δημοσιεύεται με την παρούσα από¬ 
φαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 9 Δεκεμβρίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 53169/9453 (6) 

Ανάκληση αποφάσεων επίσπευσης και έγκρισης πίστωσης για την 
εφαρμογή του εγκεκριμένου σχεδίου στο Δήμο Άνω Λιοσίων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις σχετικές διατάξεις. 

2. Τις διατάξεις του Ν. 1558/85 (ΦΕΚ 137/Α/26.7.85) Κυβέρ¬ 
νηση και Κυβερνητικά όργανα άρθρο 23 «σύσταση ΤΠ.ΠΕ.ΧΩ.Δ. 
Ε.». 

3. Την με αριθ. 27217/6167/1981 απόφαση επίσπευσης από το 
Δημόσιο της εφαρμογής του εγκεκριμένου σχεδίου στο Δήμο Άνω 
Λιοσίων. 

4. Την με αριθ. 27216/6166/1981 απόφαση έγκρισης για την 
εφαρμογή του εγκεκριμένου σχεδίου στο Δήμο Άνω Λιοσίων. 

5. Το με αριθ. 5885/86 έγγραφο του Δήμου Άνω Λιοσίων, απο¬ 
φασίζουμε: 

Ανακαλούμε την με αριθ. 27217/6167/1981 απόφαση επίσπευ¬ 
σης από το Δημόσιο της εφαρμογής του εγκεκριμένου σχεδίου Δήμου 
Άνω Λιοσίων και την με αριθ. 27216/6166/81 απόφαση έγκρισης 
πίστωσης για την παραπάνω εφαρμογή, προκειμένου να προβούμε σε 
διαφορετική ρύθμιση του θέματος ύστερα από το με αριθ. 5885/86 
έγγραφο του Δήμου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Δεκεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

-ψ- 

Αριθ. 83817/3522 (7) 

Επανέγκριση τροποποίησης του ρυμοτομικού σχεδίου Αθηνών και επι¬ 
βολή προκηπίου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9 
και 70. 


2. Τις διατάξεις του Ν. 947/1979 (ΦΕΚ 169/Α) και ειδικότερα 
το άρθρο 62 (παρ. 1). 

3. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Τις διατάξεις του Ν. Δ/τος 797/1971 (ΦΕΚ 1/Α) όπως μετα¬ 
γενέστερα τροποποιήθηκαν και συμπληρώθηκαν και ειδικότερα το άρ¬ 
θρο 11 (παρ. 1 και 6). 

6. Τις διατάξεις του Ν. 1647/86 (ΦΕΚ 141/Α) και ειδικότερα το 
άρθρο 12 (παρ. 5). 

7. Την υπ’ αριθ. 376/1975 απόφαση του Μονομελούς Πρωτοδι¬ 
κείου Αθηνών από την οποία προκύπτει ότι έχει αρθεί αυτοδίκαια η 
απαλλοτρίωση στη συγκεκριμένη θέση γιατί δεν καταβλήθηκε εμπρό¬ 
θεσμα η προσδιορισθείσα αποζημίωση. 

8. Την υπ’ αριθ. 99/86 γνωμοδότηση του Δημοτικού Συμβουλίου 
Αθηναίων. 

9. Την υπ’ αριθ. 411/1985 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος, αποφασίζουμε: 

1. Εγκρίνεται η τροποποίηση του ρυμοτομικού σχεδίου Αθηνών 
στην οδό Κοργιαλενείου μεταξύ των οδών Τσοτάκου και Νικήτα με 
την επανεπιβολή της απαλλοτρίωσης που είχε εγκριθεί με το από 
24.11.1954 Π.Δ/γμα «περί τροποποιήσεως του σχεδίου Αθηνών εις 
συνοικίαν Ερυθρού Σταυρού και δη εις την περιοχήν των οδών Πα- 
παδά - Δασίου - Κοργιαλενείου και Αστραπογιάννου και καθορισμός 
πολεοδομικών όρων ενός τμήματος τούτου» (ΦΕκ 288/Α), όπως φαί¬ 
νεται στο σχετικό πρωτότυπο διάγραμμα σε κλίμακα 1:500 που θεω¬ 
ρήθηκε από τον Προϊστάμενο της Δ/νσης Πολεοδομικών Εφαρμογών 
με την υπ’ αρ. 83817/1986 πράξη του και 7ςου συνοπτικό του αντί¬ 
τυπο δημοσιεύεται με την παρούσα απόφαση. 

2. Στο πρόσωπο των οικοπέδων οικοδομημένων ή μη που βρίσκο¬ 
νται στην περιοχή της οποίας τροποποιείται το σχέδιο με την παρ. 1 
της παρούσας απόφασης και έχουν πρόσωπο στην οδό Κοργιαλενείου, 
επιβάλλεται προκήπιο πλάτους τέσσερα (4) μέτρα όπως φαίνεται στο 
ίδιο διάγραμμα. 

3. Η ισχύς της παρούσας απόφασης αρχίζει από την δημοσίευσή 
της στην Εφημερίδα της Κυβερνήσεως. 

Αθήνα, 4 Δεκεμβρίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













